बैठक में मुख्य अभियंता के उस पत्र की निंदा की गई, जिसमें राजस्व एवं तकनीकी अधिष्ठान में कार्यरत परिषद से संबद्ध नलकूप चालक सींच, पर्यवेक्षक, नलकूप मिस्त्री, सींच पाल आदि जिनकी एक जिले में छह वर्ष नौकरी हो चुकी है, से तीन एच्छिक जिलों की सूची स्थानांतरण के लिए मांगी गई है। वक्ताओं ने कहा कि कर्मचारियों के सेवा नियमावली में खंड स्तर की नौकरी है। एक ही जिले में एक खंड से दूसरे खंड में बिना कर्मचारी की स्वेच्छा लिए स्थानांतरण नहीं किया जा सकता है तो गैर जिले की बात तो बहुत दूर की है। इस अवसर पर वरिष्ठ पत्रकार कार्तिक कुमार चटर्जी के निधन पर शोक व्यक्त किया गया। बैठक में डीएन सिंह, अरविंद राय, ओमप्रकाश, सत्यनारायण पांडेय, बालेंद्र त्रिपाठी, दुर्गेश श्रीवास्तव, कृष्णानंद उपाध्याय, मदन यादव, गोपाल तिवारी, सेराजुद्दीन, तारा सिंह, उमेश श्रीवास्तव, अशोक, जयप्रकाश तिवारी, रामअवध यादव मौजूद रहे।